துளிப்பா - ஏனைய கவிதைகள்

ஈழத்தில் நடந்தது இனப் படுகொலை 
 ஈவு இரக்கமற்ற கொடூரக் கொலை 
 வாழ வழியின்றி முள்வேலி 
 வாடி வதங்கினர் குழந்தைகள் 
 இழவை கேட்க நாதியில்லை 
 உலக மகா கொடூர கொலைக்காரன் 
 உலக வலம் நாளும் வருகிறான் 
 உலக நாடுகள் மன்றத்தான் வேடிக்கை பார்க்கிறான் 
 ஒருவரும் தட்டி கேட்கவில்லை 
 பலகாலம் ஏமாற்றி வாழ்கிறான் 
 மூட நம்பிக்கைகளில் ஒன்றானது தேர்தல் 
 மேதினியில் பணம் படைத்தவர்களே வேட்பாளர்கள் 
 மடயர்கள் மலிந்து விட்டனர் 
 மூளைக்கு வேலை இல்லை 
 அட பணம் வாங்கி வாக்களிக்கிறார்கள். 
 போட்டி போட்டன தொலைக்காட்சிகள் 
 பெண்களை அழ வைத்துப் பார்ப்பதில் 
 ஏட்டிக்குப் போட்டி மாமியார்கள் 
 ஏதிர் தாக்குதலில் மருமகள்கள் 
 ஈட்டிக்காரனைத் தோற்கடித்தனர் சண்டையில் 
 பட்டுச்சேலை ஆசையை விட்டு விடு 
 பாவம் பட்டுப்பூச்சிகளை வாழ விடு 
 பட்டு மேனியாளுக்கு தேவையில்லை பட்டு 
 துட்டு அதிகம் முடங்கி விடுகின்றது 
 கட்டு கைத்தறி சேலை தினம் கட்டு 
 பொன் நகை மோகம் மலிந்தது 
 பெண்கள் பலரது மனமும் அடிமையானது 
 விண்ணை எட்டியது விலை உயர்ந்தது 
 வஞ்சியர் இனம் கடையில் குவிந்தது 
 ஆண்கள் இனம் அவதிப்பட்டது 
 கோடிகளை உதியம் பெறுகிறான் நடிகன் 
 கோடம்பாக்கத்து கோமகனாய் வலம் வருகிறான் 
 கொடி கட்டி பொழுதுபோக்குகின்றான் ரசிகன் 
 கட் அவுட்டிற்கு அபிஷேகம் செய்கிறான் 
 தடியால் அடி வாங்கி காயமும் படுகிறான் 
 தமிழர்களின் கலைகளை பறைசாற்றிடும் சிலை 
 பார்த்தவர்கள் வியப்பில் ஆகின்றனர் சிலை 
 இமி அளவும் இல்லை அதில் செயற்கை 
 இமைக்காமல் ரசித்து அடைந்தனர் இன்பம் 
 சாமி நம்பாதவரும் வியப்படைந்த நிலை 
 நடிகையை சேர்த்தனர் அரசியல் கட்சியில் 
 நல்லவர்கள் விலகி விட்டனர் அரசியலில் 
 கோடிகள் குவிக்க வாய்ப்பு வழங்கினார்கள் 
 கட்சியில் மேல்சபை பதவியும் தருவார்கள் 
 கேடிகள் பல்கிப் பெருகி விட்டார்கள் 
 ஆண் மான் குடிக்கட்டும் என்று பெண் மான் 
 பெண் மான் குடிக்கட்டும் என்று ஆண் மான் 
 இன்பக் காட்சி தமிழ் இலக்கியத்தில் காண் 
 இணை பிரியாத ஜோடிகளின் காதல் 
 எண்ணிலடங்காத இனிய உணர்வு தான்.